ফ্র্যাঙ্ক ল্যানজেলা

ফ্র্যাঙ্ক এ. ল্যানজেলা জুনিয়র (ইংরেজি: Frank A. Langella Jr.; জন্ম: ১ জানুয়ারি ১৯৩৮) হলেন একজন মার্কিন অভিনেতা। তিনি চারটি টনি পুরস্কার অর্জন করেছেন, ফ্রস্ট/নিক্সন নাটকে রিচার্ড নিক্সন চরিত্রে ও দ্য ফাদার নাটকে অঁদ্রে চরিত্রে অভিনয় করে শ্রেষ্ঠ কেন্দ্রীয় অভিনেতা হিসেবে দুটি এবং সিস্কেপ নাটকে লেসলি ও ফরচুন্‌স ফুল নাটকে ফ্লেগন্ত আলেকসান্দ্রভিচ ত্রপাচভ চরিত্রে অভিনয় করে শ্রেষ্ঠ চরিত্রাভিনেতা হিসেবে দুটি পুরস্কার অর্জন করেন। এছাড়া তিনি দুটি অবিই পুরস্কার অর্জন করেছেন। তার উল্লেখযোগ্য চলচ্চিত্র ভূমিকা হল ডায়েরি অব আ ম্যাড হাউজওয়াইফ (১৯৭০)-এ জর্জ প্রেজার, ড্রাকুলা (১৯৭৯)-এ কাউন্ট ড্রাকুলা, মাস্টার্স অব দ্য ইউনিভার্স (১৯৮৭)-এ স্কেলেটর, ডেভ (১৯৯৩)-এ বব আলেকজান্ডার, গুড নাইট, অ্যান্ড গুড লাক (২০০৫)-এ উইলিয়াম এস. পেলি এবং ফ্রস্ট/নিক্সন (২০০৮)-এ রিচার্ড নিক্সন। ফ্রস্ট/নিক্সন ছবিতে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ২০১৩ থেকে ২০১৭ সাল পর্যন্ত তিনি এফএক্স চ্যানেলের দি আমেরিকানস ধারাবাহিকে গ্যাব্রিয়েল চরিত্রে অভিনয় করেছেন। ল্যানজেলা ১৯৩৮ সালের ১লা জানুয়ারি নিউ জার্সির বেয়োনে জন্মগ্রহণ করেন। তিনি একজন ইতালীয় মার্কিন বংশোদ্ভূত। তার মাতা অ্যাঞ্জেলিনা এবং পিতা ফ্রাঙ্ক এ. ল্যানজেলা সিনিয়র বেয়োন ব্যারেল ও ড্রাম কোম্পানির সভাপতি। লানজেলা বেয়োনের ওয়াশিংটন এলিমেন্টারি স্কুল ও বেয়োন হাই স্কুলে পড়াশোনা করেন। তারা সপরিবারে নিউ জার্সির সাউথ অরেঞ্জে চলে যাওয়ার পর তিনি কলাম্বিয়া হাই স্কুলে পড়াশোনা করেন। তিনি ১৯৫৯ সালে সিরাকিউস বিশ্ববিদ্যালয় থেকে নাট্যতত্ত্বে স্নাতক ডিগ্রি অর্জন করেন। ল্যানজেলা অফ-ব্রডওয়ে মঞ্চে অভিনয় শুরু করেন, তন্মধ্যে উল্লেখযোগ্য ছিল ১৯৬৩ সালে বুওয়েরি লেন থিয়েটারে দি ইমরালিস্ট এবং ১৯৬৫ সালে রবার্ট লোওয়েল নির্দেশিত দ্য ওল্ড গ্লোরি। ১৯৬৬ সালের ৮ই ডিসেম্বর নিউ ইয়র্কের লিংকন সেন্টারের ভিভিয়ান বিউমন্ট থিয়েটারে ফেদেরিকো গার্সিয়া লর্কার ইয়ের্মা নাটক দিয়ে তার ব্রডওয়ে মঞ্চে অভিষেক হয়। ১৯৬৮ সালে একই মঞ্চে তিনি উইলিয়াম গিবসনের আ ক্রাই অব প্লেয়ার্স-এ উইলিয়াম শেকসপিয়রের যুবক বয়সের ও কল্পিত চরিত্রে অ্যান ব্যানক্রফ্‌টের বিপরীতে অভিনয় করেন। ১৯৭০ সালে মেল ব্রুক্সের দ্য টুয়েলভ চেয়ারস এবং ফ্রাঙ্ক পেরির ডায়েরি অব আ ম্যাড হাউজওয়াইফ চলচ্চিত্র দুটিতে অভিনয় করে তিনি বড় পর্দায় খ্যাতি অর্জন করেন। দ্বিতীয় চলচ্চিত্রটির জন্য তিনি সবচেয়ে সম্ভাবনাময় নবাগত বিভাগে গোল্ডেন গ্লোব পুরস্কারের মনোনয়ন লাভ করেন। ল্যানজেলা ১৯৭৫ সালে সিস্কেপ নাটকে এডওয়ার্ড অ্যালবি চরিত্রে অভিনয় করে তার প্রথম টনি পুরস্কারের মনোনয়ন লাভ করেন। "Frank Langella Biography"। ফিল্ম রেফারেন্স। সংগ্রহের তারিখ ১ ফেব্রুয়ারি ২০১৯।  রুড, অ্যান্ডি (২১ জানুয়ারি ২০০৯)। "Oscar nominations: Frank Langhella – Top 10 facts you need to know about the Academy Award-nominated Frost/Nixon actor"। ডেইলি মিরর। সংগ্রহের তারিখ ১ ফেব্রুয়ারি ২০১৯।  ম্যাকগ্রা, চার্লস (৪ জানুয়ারি ২০০৯)। "So Nixonian That His Nose Seems to Evolve"। দ্য নিউ ইয়র্ক টাইমস। সংগ্রহের তারিখ ১ ফেব্রুয়ারি ২০১৯।  মার্কস, পিটার (১১ ফেব্রুয়ারি ১৯৯৬)। "Frank Langella Stamps The Father as His Own"। দ্য নিউ ইয়র্ক টাইমস। সংগ্রহের তারিখ ১ ফেব্রুয়ারি ২০১৯।  রবার্টস, শিলা (২২ নভেম্বর ২০০৭)। "Frank Langella Interview, Starting out in the Evening"। মুভিজ অনলাইন। সংগ্রহের তারিখ ১ ফেব্রুয়ারি ২০১৯।  হোয়াইট, টিমোথি (১৯৯৮)। The entertainers। বিলবোর্ড বুকস। পৃষ্ঠা ৭২। আইএসবিএন 0-8230-7606-7। সংগ্রহের তারিখ ১ ফেব্রুয়ারি ২০১৯।  ভেনুতোলো, অ্যান্থনি (২৯ নভেম্বর ২০০৮)। "From heroes to villains, Frank Langella finds the heart in them all"। দ্য স্টার-লেজার। সংগ্রহের তারিখ ১ ফেব্রুয়ারি ২০১৯।  "The Immoralist - Lortel Archives"। লরটেল। সংগ্রহের তারিখ ১ ফেব্রুয়ারি ২০১৯।  উইকিমিডিয়া কমন্সে ফ্র্যাঙ্ক ল্যানজেলা সংক্রান্ত মিডিয়া রয়েছে। অলমুভিতে ফ্র্যাঙ্ক ল্যানজেলা ইন্টারনেট অফ-ব্রডওয়ে ডেটাবেজে ফ্র্যাঙ্ক ল্যানজেলা (ইংরেজি) ইন্টারনেট ব্রডওয়ে ডেটাবেজে ফ্র্যাঙ্ক ল্যানজেলা (ইংরেজি) ইন্টারনেট মুভি ডেটাবেজে ফ্র্যাঙ্ক ল্যানজেলা  (ইংরেজি)